**Položaj LGBT osoba u**  
**Irskoj**  
**Ireland  
Éire**| 

|  |  |
| --- | --- |
| Zastava Irske | Zastava duginih boja |
| Zastava Irske | Zastava duginih boja |

 |
| **Legalizacija** |  |
| **Antidiskriminacioni zakoni** |  |
| **Uzrast seksualne saglasnosti** |  |
| **Brak** |  |
| **Istopolna zajednica** |  |
| **Usvajanje** |  |
| **In vitro fertilizacijaza lezbejke** |  |
| **Vojska** |  |
| **Zakonska promena pola** |  |
| **Organizacije** | Gay and Lesbian Equality Network, Emerald Warriors |
| **Mediji** | Gay Community News |
| **Događaji** | Dublin Gay Theatre Festival, Dublin Pride, Gaze, Mr Gay Ireland |
| **Istaknute osobe** | Francis Bacon, Wilfrid Brambell, Emma Donoghue, Stephen Gately, Mark Feehily, George Moore, Danny La Rue, Graham Norton, Jamie O'Neill, Colm Tóibín, Dearbhla Walsh, Oscar Wilde |
|  LGBT portal |

Premda su poslednjih godina zakoni i odnos društva promenili u pravcu većeg prihvatanja LGBT osoba, LGBT osobe i dalje ne uživaju jednaka prava kao heteroseksualne osobe.

Dekriminalizacija homoseksualnosti
----------------------------------

Homoseksualnost je formalno dekriminalizovana 1993. godine, što je bio rezultat kampanje senatora Davida Norrisa i organizacije Campaign for Homosexual Law Reform. Kampanja je dovela do sudske presude 1988. godine da je zabrana homoseksualnih odnosa protivno Evropskoj konvenciji o ljudskim pravima. U kampanji su učestvovale i bivša predsednica Irske, Mary Robinson, kao i sadašnja predsednica, Mary McAleese. Pre dekriminalizacije homoseksualnosti 1993. homoseksualnost je bila krivično delo po zakonima koje je uveo Parlament Ujedinjenog Kraljevstva pre osamostaljenja Irske, a koji su u UK-u bili ukinuti još 1967. 

Prema presudi Evropskog suda za ljudska prava iz 1988. Irska je kršila član 8 Konvencije, koji garantuje pravo na privatnost u privatnoj sferi. Irska je homoseksualnost dekriminalizovala pet godina kasnije. Nijedna od stranaka u irskom parlamentu se nije protivila dekriminalizaciji. Ukidanje zabrane homoseksualnosti desilo se u vreme predsedničkog mandata Mary Robinson, koja je i ranije bila aktivna braniteljica LGBT ljudskih prava i koja je zastupala Norrisa u slučaju *Norris protiv Irske* pred Evropskim sudom za ljudska prava.

Rodni identitet i izražavanje
-----------------------------

Irska je jedna od malobrojnih zemalja u EU koje odbijaju da prihvate zakonsku promenu pola. Slučaj dr. Lydije Foy je došao do Vrhovnog suda koji je odobrio promenu pola u matičnim knjigama 19 oktobra, 2007.. Vlada je najavila žalbu na ovu odluku suda aprila, 2008, ali je kasnije povukla žalbu.

Istopolne zajednice
-------------------

*Glavni članak: Istopolne zajednice u Irskoj*
Brak u Irskoj je definisan Zakonom o građanskoj registraciji iz 2004.. Prema članu 2 ovog zakona Irska ne priznaje istopolni brak.

Zakon o građanskom partnerstvu predstavljen je kabinetu 24. juna, 2009. Očekuje se da se ceo proces usvajanja zakona završi do polovine 2010.

Prema istraživanjima iz 2008 godine, 84% stanovništva podržava građanske istopolne brakove ili građanska partnerstva istopolnih parova sa čak 58% stanovništva koje podržava puna bračna prava.

Trenutno Laburistička partija, Partija zelenih, Socijalistička partija i Sinn Féin podržavaju zakon o istopolnim brakovima.

Usvajanje dece
--------------

*Glavni članak: Usvajanje dece od strane istopolnih parova*
Prema zakonu koji reguliše usvajanje dece u Irskoj samo venčani parovi i pojedinci mogu zajedno da usvajaju decu. Prema tome, istopolni parovi ne mogu zajedno da usvoje decu, ali jedna osoba iz para može. Istopolni parovi mogu da se prijave za hraniteljske porodice.

Vidi dalje
----------

* Ljudska prava u Irskoj